
Linnavara mahakandmine

1. Asjaolud ja menetluse käik

Narva Linnakantselei taotleb allnimetatud linnavara mahakandmist:

1. Konditsioneerimisseade Toshiba, mis OÜ REFTEH ülevaatuse tulemusena on muutunud töökõlbmatuks (kompressor läbi põlenud). Antud mudel on vananenud ja selle tootmine lõpetatud. Remont pole võimalik, seetõttu tuleks seade maha kanda.

2. Vastavalt Põhja Politseiprefektuuri 10.08.2006 väljastatud kriminaalasja 06231601044  lõpetamise määrusele, varastati sülearvuti TOSHIBA, SATP M 70-132 F20-138 inv.nr 002479, mis on arvel linnavarana. Politseiprefektuur teatab, et kuriteo kordasaatjat ei õnnestunud tabada ja lisatõendeid koguda pole võimalik. Seega varastatud sülearvutit tagasi saada ei õnnestu, ja see tuleks maha kanda.

Palve eelkirjeldatud vara maha kandmiseks esitas Narva Linnakantselei Narva Linnavalitsuse  Linnavarakomisjonile kirjas 1.10/655 18.04.2007.  Linnavarakomisjoni 24.04.2007.a toimunud istungil otsustati, et Narva Linnakantselei esitab antud küsimuse Narva Linnavalitsuse istungile vastavasisulise korralduse vastuvõtmiseks (Narva Linnavalitsuse  linnavarakomisjoni protokoll nr 5  24.04.2007).

2. Õiguslikud alused

Vastavalt Narva Linnavolikogu 24.08.2006.a määrusega nr 34 vastuvõetud „Linnavara kõlbmatuks tunnistamise, mahakandmise ja hävitamise korra” punktile 4 linnavara hulka kuuluvad vallasasjad, mis on raamatupidamisseaduse kohaselt käsitletavad põhivarana ning on kantud või kuuluvad kandmisele linnavara registrisse, samuti registrisse kandmisele mittekuuluvat käibevara, mille maksumus on üle 30000 (kolmekümne tuhande) krooni. 

Vastavalt sama korra punktile 14 otsuse linnavara kõlbmatuks tunnistamise, mahakandmise ja hävitamise kohta võtab vastu korra punktis 4 nimetatud linnavara suhtes Narva Linnavalitsus.

3. Otsus

Nõustuda Narva Linnakantselei taotlusega vara mahakandmise kohta ja lubada kanda maha järgnev vara:

1. Sülearvuti TOSHIBA M70-132 F20-138 PM740/512/80/DVD-R/WL/BT/XP-Pro maksumus 25939.83 kr (inv.nr 002479, muretsetud 21.12.2005).

2. Konditsioneerimisseade TOSHIBA maksumus 18050.85 kr 

         (inv.nr 155600/0002, muretsetud 05.08.2004).
4. Rakendussätted 
Käesolev korraldus jõustub seadusega sätestatud korras.

Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

